b'\n_START_ARTICLE_\nAndr\xc3\xa9 Le N\xc3\xb4tre\n_START_SECTION_\nUnang bahagi ng buhay\n_START_PARAGRAPH_\nSi Andr\xc3\xa9 Le Notre ay ipinanganak sa Paris, sa isang pamilya ng mga hardinero. Si\xc2\xa0Pierre Le Notre, na siyang namumuno sa mga hardin ng\xc2\xa0Palais des Tuileries noong 1572, ay maaaring kanyang lolo. \xc2\xa0Ang ama ni Andr\xc3\xa9 na si Jean Le Notre ay responsable rin para sa ilang mga seksyon ng mga hardion ng Tuileries, unoong na sa ilalim ng Claude Mollet, at sa kalaunan bilang pinuno hardinero, sa panahon ng paghahari ng Louis XIII. Si\xc2\xa0Andr\xc3\xa9 ay ipinanganak noong ika-12 ng Marso, 1613, at bininyagan sa \xc3\x89glise Saint-Roch. Ang kanyang inaama sa seremonya ay isang administrator ng mga harding pangmaharlika, at ang kanyang iniina naman ay ang asawa ni Claude Mollet._NEWLINE_Ang kanilang pamilya ay nakatira sa isang bahay sa loob ng Tuilieries, kaya naman si\xc2\xa0Andr\xc3\xa9 ay lumaki na napapalibutan ng paghahalaman, at mabilis na tinamo ang praktikal at manilay-nilay na kaalaman. Ang lokasyon din ang nagpahintulot sa kanya upang mag-aral sa kalapit na Palais du Louvre, kung saan ang isang bahagi nito ay ginamit bilang isang akademya ng sining. Siya ay natuto ng\xc2\xa0matematika, pagpipinta at arkitektura, at pumasok sa atelier ni Simon Vouet, pintor kay Louis XIII, kung saan niya nakilala at kinaibigan ang pintor na si\xc2\xa0Charles Le Brown. Siya ay natuto ng klasikal na sining at pananaw, at nag-aral ng ilang taon sa ilalim ng arkitektong si\xc2\xa0Fran\xc3\xa7ois Mansart, isang kaibigan ni Le Brown.\n_START_SECTION_\nKarera\n_START_PARAGRAPH_\nNoong 1635, si Le Notre ay pinangalanang pangunahing hardinero ng kapatid ng hari na si\xc2\xa0Gaston, duc d \' Orleans. Noong ika-26 ng Hunyo,1637, si Le Notre ay itinalaga bilang punong hardinero sa Tuileries, kung saan pinalitan niya ang kanyang ama. Siya ay mayroong pangunahing responsibilidad sa ga bahagi ng hardin na pinakamalapit sa palasyo, kabilang na ang palaguan ng kahel na itinayo ni Simon Bouchard. Noong 1643 siya ay hinirang bilang "dibuhante ng mga halaman at mga terasa" para kay\xc2\xa0Anne ng Austria, ang reynang ina, at mula 1645 hanggang 1646, siya ay nagtrabaho para sa modernisasyon ng mga hardin ng\xc2\xa0Ch\xc3\xa2teau de Fontainebleau._NEWLINE_Sa kalaunan ay siya rin ang pinamuno sa lahat ng mga harding pangmaharlika ng Pransya, at noong 1657, siya ay nahirang bilang Controller-General ng mga Gusaling Pangmaharlika. Mayroong kakaunting direktang pagtukoy kay Le Notre sa mga pangmaharlikang pag-uulat, at maski si\xc2\xa0Le Notre mismo ay bihirang magsulat ng kanyang mga ideya at pananaw sa paghahardin . Ipinahayag niya ang kanyang sarili pulos sa pamamagitan ng kanyang hardin.'